**Kello** on suomalainen draamaelokuva vuodelta 1984. Teoksen on ohjannut, käsikirjoittanut ja tuottanut Anssi Mänttäri. Tarina kertoo avioliittoonsa kyllästyneestä Laurista, joka kohtaa rakkauselämäänsä turhautuneen Maritan.

*Kello* on julkaistu myös DVD:nä.

Näyttelijät
-----------

|  |  |  |
| --- | --- | --- |
|  Paavo Piskonen  | … |  sosiologian dosentti Lauri Valjakka, "Lasse"
  |
|  Riitta Havukainen  | … |  sihteeri Marita Kunnas
  |
|  Tiina Bergström  | … |  Marianne Kunnas, pikkusisko
  |
|  Benjamin Oroza  | … |  Pave, muusikko
  |
|  Juhani Laitala  | … |  Laurin koulukaveri
  |
|  Tarja Keinänen  | … |  Ulla Valjakka, Laurin vaimo
  |
|  Jone Takamäki  | … |  nuoriso-ohjaaja
  |
|  Matti Pellonpää  | … |  rehti mies
  |
|  Kirsi Tykkyläinen  | … |  nainen junassa
  |
|  Anneli Kanto  | … |  nainen junassa
  |
|  Vappu Jurkka  | … |  Maritan äiti
  |

Juoni
-----

Lauri Valjakka matkustaa vaimoineen junalla kohti Helsinkiä; vaimo puhuu puhumasta päästyään itsestään ja perheestään: "Me molemmat vanhemmat ollaan niin risasia, että ainakin lapsista on tultava tasapainosempia". Lauri tuskaantuu vaimonsa pälätykseen. Juna saapuu Helsinkiin noin kello 12.45. Lauri lähtee asemalta omille teilleen, kohtaa muutaman mielenkiintoisen ihmisen, kunnes tapaa ravintolassa nuorehkon, puoleensavetävän Marita Kunnaksen. Lauri päätyy Maritan kanssa tämän hulppeaan kotiin. Myöhemmin käy ilmi, että asunto kuuluu Maritan tuttavaperheelle, joka on talvet pois Suomesta.

Marita valittaa, että hänen äitinsä haluaa edelleen kontrolloida hänen elämäänsä. Lauri puolestaan tilittää omaa elämäänsä, ja kertoo pettyneensä avioliittoonsa ja lapsiinsa. Ammatiltaan mies on sosiologi ja käyttää perheestä termiä "kulutusyksikkö". Kulttuuri on hänen mielestään "viettienergian tuhoamista". Maritaa alkaa jurppia Laurin tapa siteerata kuuluisia ajattelijoita; hänen mielestään Lauri yrittää vain peittää sen, että tämä tuli Maritan luo ensisijaisesti seksin takia. Lauri ja Marita suorittavat noin 20 sekuntia kestävän aktin sohvalla. Sen jälkeen avautumiset ja tilitykset jatkuvat.

Marita kertoo, kuinka hänellä on taipumus rakastua kerta toisensa jälkeen itselleen sopimattomiin miehiin. Maritan ja Laurin keskustelu yltyy huutamiseksi ja käsirysyksi. Keskellä yötä asunnolle tulla tupsahtavat Maritan pikkusisko ja tämän poikaystävä. Nelikko käy vaivaantunutta keskustelua. Lopulta Marita antaa Laurista pikaisen "psykoanalyysin": hänen mielestään Lauri ei osaa rakastaa eikä luoda. Aamulla Laurin ja Maritan tiet erkanevat ilmeisen lopullisesti.

Arviot
------

*Uuden Suomen* Heikki Eteläpää arvioi *Kellon* heikonlaiseksi, kehuja hän antaa vain muutamalle sivuosanäyttelijälle. Myös *Aamulehden* Reijo Noukka on penseä arvioissaan. *Ilta-Sanomien* Sakari Toiviaisen arviossa *Kello* on "suomalaisen perusmiehen pinnistetty yritys irrota totunnaisista kuvioista, 'pitää hauskaa' juomalla viinaa ja iskemällä naisia".

*Helsingin Sanomien* Arto Pajukallion mielestä *Kellon* merkitys vahvistuu suhteessa Mänttärin koko tuotantoon ja kaupunkilaisten ihmissuhteita kuvaavaan sarjaan.

Huomioita
---------

*Kello* kuuluu Mänttärin tuotteliaiden vuosien harvoin esitettyihin elokuviin. Teos pääsi *Guinessin Suureen ennätyskirjaan 86*: sen kuvaamiseen oli käytetty vain 36 tuntia kahtena perättäisenä vuorokautena. Tiukalla kuvausaikataululla ohjaaja halusi saattaa näyttelijät samankaltaiseen paineeseen kuin näiden roolihahmot. Kaupallisesti *Kello* menestyi vielä heikommin kuin Mänttärin 1980-luvun alkupuolella ohjaama trilogia: se keräsi elokuvateattereihin vain runsaat tuhat katsojaa. Televisioensi-ilta 19. lokakuuta 1988 sai noin 850 000 katsojaa.

DVD:n kannessa on mainittu kolmantena päähenkilönä Matti Pellonpää. Kohtaus jossa Pellonpään näyttelemä hahmo on mukana, kestää vain noin 55 sekuntia. Maritan äitiä näyttelee Vappu Jurkka, rooli on kreditoimaton. *Kellon* DVD-julkaisuun on sisällytetty myös lyhytelokuva *Sallan sohvalla*.

Lähteet
-------

1. 1 2 3 4  Kello (1984) (html)  2013. Kansallinen audiovisuaalinen instituutti. Viitattu 22.2.2015. (suomeksi)
2. 1 2 3  *Kello*-DVD-julkaisun takakansi
3. 1 2  Arto Pajukallio, Elokuvat, Helsingin Sanomat 13.9.2012, sivu D 7

Aiheesta muualla
----------------

* Elokuvauutiset.fi (Arkistoitu – Internet Archive)

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Anssi Mänttäri |
| --- |
|  |
| Pitkät elokuvat (ohjaus) | 

|  |  |
| --- | --- |
| 1970-luku | 
* Pyhä perhe (1976)

 |
|  |
| 1980-luku | 
* Toto (1982)
* Regina ja miehet (1983)
* Huhtikuu on kuukausista julmin (1983)
* Rakkauselokuva (1984)
* Kello (1984)
* Ylösnousemus (1985)
* Viimeiset rotannahat (1985)
* Näkemiin, hyvästi (1986)
* Morena (1986)
* Kuningas lähtee Ranskaan (1986)
* Anni tahtoo äidin (1989)

 |
|  |
| 1990-luku | 
* Muuttolinnun aika (1991)
* Mestari (1992)
* Marraskuun harmaa valo (1993)
* Palkkasoturi (1997)

 |
|  |
| 2000-luku | 
* Joensuun Elli (2004)

 |
|  |
| 2010-luku | 
* Tarkastaja (2011)
* Saunavieras (2012)
* Romanssi (2014)
* Kuinka myöhään valvoo blues (2014)
* Yön pimeinä tunteina (2019)

 |

 |
|  |
| Lyhytelokuvat, dokumentit  ja televisiotyöt (ohjaus) | 
* Ystävykset (1969)
* Jotkut teistä ovat ehkä kuulleet minusta (1985)
* Salama (1986)
* Isku suoneen (1987)
* Tyttö ja bassokitara (1987)
* Jumalia ei uhmata (1988)
* Isku vasten kasvoja (1988)
* Annabel Lee (1990)
* Lumisade (1990)
* Petterin parempi elämä (1991)
* Kake 40 v. (1994)
* Siihen aikaan kun isä lipputangon osti (1995)
* Jäähyväiset ilman suudelmia (1995)
* Romana (1996)
* Mahdottoman tavallinen Jorma Laine (1996–1997)
* Kuubalainen serenadi (1997)
* Vaalit (1997)
* Olen tahdikkaasti turmellut legendan (1998)
* Kalle-Julle (1998)
* Dirlandaa (1999)
* Jäähyväiset ilman kyyneleitä (1999)
* Kulttuurikolari Mosambikissa (2000)
* Sata vuotta, tuhat taistelua - Suomen Elintarviketyöläisten Liitto 100 vuotta (2005)
* Varpunen jouluyönä (2005)
* What Is This? - Eero Koivistoinen ja musiikki (2008)
* Hellsinki Street (2012)
* Päätnitsapäev (2016)
* See You Some Bloody Day (2016)

 |

 |


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Linkitetty data: Kello (Q11870805) |
| --- |
|  |
| esiintymä kohteesta | elokuva |
|  |
| ohjaaja | Anssi Mänttäri |
|  |
| alkuperämaa | Suomi |
|  |
|   | SPARQLHaku löytää elokuvat, jotka täyttävät kaikki valitsemasi ehdot. (hakuohje)Mallineen hakukäyttöliittymä vaatii toimiakseen asetuksista linkitetty data -pienoisohjelman. |

 |